ঝিংগাবাড়ী ফাজিল ডিগ্রি মাদ্রাসা
ঝিংগাবাড়ি ফাজিল ডিগ্রি মাদ্রাসা বাংলাদেশের সিলেটের কানাইঘাট উপজেলার ঝিংগাবাড়ি এলাকায় অবস্থিত একটি অতি প্রাচীন মাদ্রাসা। প্রচলিত তথ্যমতে ঝিংগাবাড়ি ফাজিল মাদ্রাসা বাংলাদেশের সর্বপ্রথম আলিয়া মাদ্রাসা, এটি ১৮৭৪ সালে প্রতিষ্ঠিত হয়েছিলো। প্রতিষ্ঠা সাল অনুসারে এটি আলিয়া ও কওমি মাদ্রাসার মধ্যে সবচেয়ে প্রাচীন মাদ্রাসা। মাদ্রাসার দাখিল ও আলিম শ্রেণী এটি বাংলাদেশ মাদ্রাসা শিক্ষাবোর্ড কর্তৃক পরিচালিত হয় এবং ফাজিল শ্রেণী ইসলামি আরবি বিশ্ববিদ্যালয়ের অন্তর্ভুক্ত। মাদ্রাসার বর্তমান অধ্যক্ষের নাম মাওলানা মো. হাফিজুর রহমান, যিনি জাতীয় শিক্ষা সপ্তাহ ২০২৩-এ উপজেলার শ্রেষ্ঠ প্রতিষ্ঠান প্রধান নির্বাচিত হোন।